Giro d'Italia

Giro d’Italia – ilgos distancijos dviračių plento etapinės lenktynės profesionaliems dviratininkams vykstančios gegužės–birželio mėnesiais Italijoje ir kaimyninėse šalyse. Po Tour de France, tai yra antros pagal svarbą etapinės dviračių lenktynės, tačiau lenktynės nėra labai žinomos už Europos ribų.

Istorija 
Giro d‘Italia lenktynės pradėtos organizuoti po Tour de France lenktynių sėkmės. Tour de France lenktynės pirmą kartą paminėtos „L‘Auto žurnale“, o Giro d‘Italia pirmą kartą paminėtos „La Gazzetta dello Sport“ laikraštyje. Pirmosios Giro d‘Italia lenktynės vyko 1909 m. gegužės 13 d., Milane. Pirmosios lenktynės buvo sudarytos iš aštuonių etapų, o distancija buvo 2448 km. Pirmąsias Giro d‘Italia lenktynes laimėjo italas Luigi Ganna.

Kartu su Tour de France ir Vuelta a España, Giro d‘Italia yra viena iš trijų didžiųjų dviračių plento lenktynių.

Marškinėliai 
Kaip ir Tour de France bendrosios įskaitos laimėtojai gauna Geltonus marškinėlius (dėl „L‘Auto“ geltonųjų puslapių), nuo 1931 m. Giro d‘Italia bendrosios įskaitos laimėtojas gauna „maglia rosa“ (rožinius marškinėlius). „Kalnų karalius“ vilki „maglia verde“ (geltonus marškinėlius). Taškų įskaitos laimėtojas vilki „maglia ciclamino“ (rausvai violetinius marškinėlius). Geriausias jaunasis dviratininkas vilki „maglia bianca“ (baltus marškinėlius).

Italas Felice Gimondi yra daugiausiai – 9 kartus užlipęs ant Giro d‘Italia podiumo: trys 1-osios vietos, dvi 2-osios vietos ir keturios 3-osios vietos.

Daugiausia pergalių 
Šie lenktynininkai daugiausiai kartų laimėjo marškinėlius:

Bendroji įskaita (maglia rosa) 
Maglia rosa arba rožiniai marškinėliai vilkimi to dviratininko, kuris etapo pradžioje buvo nuvažiavęs mažiausiai minučių (greičiausias). Rožinių marškinėlių šeimininkas dažniausiai keičiasi kiekvieną dieną. Visos komandos labai stengiasi, kad jų lenktynininkas vilkėtų „maglia rosa“. Dviratininkas, kuris nuvažiavo visus etapus per trumpiausią laiką, laimi Giro d‘Italia. Rožiniai marškinėliai yra tas pats kaip ir geltonieji marškinėliai (Maillot Jaune) Tour de France lenktynėse.

 5-ios pergalės: Alfredo Binda (1925, 1927, 1928, 1929, 1933), Fausto Coppi (1940, 1947, 1949, 1952, 1953), Eddy Merckx (1968, 1970, 1972, 1973, 1974)
 3-ios pergalės: Giovanni Brunero (1921, 1922, 1926), Gino Bartali (1936, 1937, 1946), Fiorenzo Magni (1948, 1951, 1955), Bernard Hinault (1980, 1982, 1985), Felice Gimondi (1967, 1969, 1976)

Kalnų karalius (maglia verde) 
Taškai už šią įskaitą duodami dviratininkui kuris pirmasis įvažiuoja (užkopia) į kalno viršūnę. Taškai duodami už kalno sunkumą ir distancijos važiuojant kalnu ilgį. Žalius marškinėlius vilki tas lenktynininkas kuris po praeito etapo turi daugiausiai Kalnų karaliaus taškų. Lenktynininkas, kuris pasibaigus Giro d‘Italia turi didžiausią taškų kiekį laimi Kalnų karaliaus įskaitą. Žali marškinėliai yra tas pats kaip ir „Polka dot“ marškinėliai Tour de France lenktynėse. 2010 m. Kalnų karaliaus įskaitą laimėjo Matthew Lloyd.

 7-ios pergalės: Gino Bartali
 4-ios pergalės: José Manuel Fuente
 3-ios pergalės: Claudio Chiappucci, Claudio Bortolotto, Franco Bitossi, Fausto Coppi

Taškų įskaita (maglia ciclamino) 
Taškai duodami lenktynininkui kuris pirmasis pasiekia nustatytas vietas bet kokiame Giro d’Italia etape. Taškų skaičius duodamas pagal etapo ilgį, kalnų skaičių, kalnų dydį ir t. t. Marškinėlius vilki lenktynininkas kuris etapo pradžioje turi surinkęs daugiausia taškų. Lenktynininkas kuris Giro d’Italia lenktynių pabaigoje turi surinkęs didžiausią taškų kiekį laimi taškų įskaitą. Tai yra tas pats kaip ir žali marškinėliai, „maillot vert“, Tour de France lenktynėse. 2010 m. taškų įskaitą laimėjo Cadel Evans.

 4 pergalės: Fransesco Moser, Giuseppe Saronni;
 3 pergalės: Mario Cipulini, Roger de Vlaeminck, Johan Van der Valde.

Jaunieji dviratininkai (maglia bianca) 
„Maglia bianca“ varžybose dalyvauja jauni dviratininkai. Balti marškinėliai duodami lenktynininkui neturinčiam 25 metų ir užėmusiam aukščiausią vietą bendrojoje įskaitoje. 2010 m. Giro d‘Italia jaunųjų dviratininkų įskaitą laimėjo Richie Porte.

Bendros įskaitos laimėtojai

Daugiausia kartų laimėjusios valstybės

Giro d’Italia etapų laimėtojai

Nuorodos 
 Giro d’Italia 2007 (angliškai)
 2007 Giro d’Italia oficialus tiklalapis (Anglų, Italų, Ispanų, Vokiečių ir Prancūzų kalbomis) 
 2008 Giro d’Italia oficialus tiklalapis (Italų kalba)
 2009 Giro d’Italia trasų ir etapų aprašymai

Italijos dviračių varžybos